3. ΔΙΑΤΑΓΜΑ της 21/28 Μαρτ. 1836 Περί συμβολαιογράφων και των χρεών αυτών. Άρθρ.1.-Όπου δεν υπάρχει ειμή είς και μόνος συμβολαιογράφος, εν περιπτώσει κωλύσεως ή εξαιρέσεως, ο ειρηνοδίκης θέλει αναπληροί αυτόν,. Άρθρ.2.-Εις τα μέρη εκείνα όπου οι ειρηνοδίκαι εκπληρούσι και τα των συμβολαιογράφων έργα οι πάρεδροι ή πας άλλος όστις δι’ έλλειψιν τούτων δύναται, κατά το από 21 Ιαν./2 Φεβρ. 1834 Δ/μα (6.Βα.1) να προσκληθή εις αναπλήρωσιν των θέσεών των θέλουν εκπληροί τα χρέη των ειρηνοδικών (όταν αυτοί είναι απόντες ή κωλύωνται), τόσον τ’ αναφερόμενα εις το ειρηνοδικείον όσον και τ’ αναφερόμενα εις το συμβολαιογραφείον. Άρθρ.3.-Οσάκις αι εις τα προηγούμενα 2 άρθρα διαλαμβανόμεναι αναπληρώσεις γίνονται λόγω ασθενείας, τα καθαρά δικαιώματα διανέμονται εξ ημισείας μεταξύ του ασθενούντος και του εκπληρούντος τα έργα αυτού. Κατά τας λοιπάς κωλύσεις ή νομίμους εξαιρέσεις, τα δικαιώματα ανήκουν ολόκληρα εις τον αναπληρούντα ή εξαιρούμενον. Βλ. και άρθρ. 21 Α.Ν. 356 κατ’ αριθ. 6. Κατά το β΄ εδάφ. του άρθρ. 3 του ν. ΔΡΘ΄ της 11/12 Δεκ. 1912 περί μισθού υπαλλήλων εν επιστρατεύσει, το προστεθέν υπό του άρθρ. 15 του ν. ΔΡΛΔ΄ της 28 Φεβρ./2 Μαρτ. 1913, περί διοικήσεως των στρατιωτικώς κατεχομένων  χωρών (τ. 1) η κατά το άρθρ. 206 του  δικαστικού οργανισμού και το άρθρ. 3 του Β.  Δ/τος της 21 Μαρτ. 1836 διανομή των  Σελ. 403 Γενικά περί Συμβολαιογράφων 6.Ε.α.1-3 συμβολαιογραφικών δικαιωμάτων χωρεί και οσάκις η αναπλήρωσις συμβολαιογράφου τινός επέρχεται ένεκα προσελεύσεως αυτού εις τας τάξεις του στρατού κατ’ ακολουθίαν επιστρατείας. Άρθρ.4.-Οι ειρηνοδίκαι και οι πάρεδροι οι προσωρινώς αναπληρούντες τους συμβολαιογράφους ή τους προσωρινώς εκπληρούντας τα έργα τούτων απαλλάττονται της καταθέσεως της εγγυήσεως περί ης διαλαμβάνει το άρθρ. 174 παρ. 1 του δικ. οργαν., τα δε καταγινωσκόμενα τυχόν εις αυτούς πρόστιμα, αποζημιώσεις και έξοδα λαμβάνονται εκ της περιουσίας των, εφαρμοζομένων εις τούτο των γενικών περί εκτελέσεως των αποφάσεων διατάξεων της Δικονομίας. Πρβλ. και το Δ/μα της 9 Φεβρ./7 Μαρτ. 1835 (ανωτ. αριθ. 2) ως και το άρθρ. 4 παρ. 5-7 του Α.Ν. 1621/1939 περί ταμείου συντάξεων νομικών (τ. 39). 